Сёння ў мяне цікавы суразмоўнік. Сучасны настаўнік з неардынарнымі падыходамі, як гаворыць моладзь, са сваімі фішкамі. На ўроках паказвае вучням кіно. Не, ён не ператварае іх у кінапрагляд. Вучні настаўніка фізікі сярэдняй школы № 26 Гродна Сяргея Мікалаевіча Фадзіна разбіраюць кіналяпы. Зразумела, з пункту погляду фізікі. Арыгінальная ідэя прыйшла пасля Кіеўскіх курсаў па медыяадукацыі, на якіх у свой час давялося павучыцца Сяргею Мікалаевічу.